GiliGold/VAD_KnessetCorpus huggingface dataset:
גרי קורן: לצה"ל ולמערכת הביטחון יש המון הערכה בעולם, יודעים מה אנחנו מסוגלים לעשות כשצריך לעשות, אבל מצפים מאתנו גם לפעול בשכל ולהפעיל עוצמה רכה, לא צריך להוריד פטיש על כל מסמר קטן.
גרי קורן: אנחנו בהחלט בעד לחזור לרים.
גרי קורן: אני בוודאי לא אתלה ברי השר שלנו, שמאוד תומך בעסק הזה, ואפילו אדגיש שאנחנו חלק מארגז הכלים הגדול.
גרי קורן: כמו שלמערכת הביטחון יש גופים שעוסקים בתחום המדיני - בין אם זה אגף מדיני-ביטחוני בראשותו של האלוף במילואים עמוס גלעד, בין אם זה ראש אג"ת - גם אצלנו יש תחום שנקרא תחום הדיפלומטיה הצבאית ואנחנו עובדים בשילוב עם צה"ל.
גרי קורן: גם הרעיון לשלב - בלי להיכנס לנוהלי הכנסת - סוגיות של הסברה ותפוצות ישרת מאוד את צרכינו, כי שני הנושאים האלה יושבים מאוד חזק בתוך משרד החוץ.
נחמן שי: חוץ מזה שיש משרד הסברה, שאתם לא מתואמים אתו.
גרי קורן: מנוע מלהגיב.
יריב לוין: אתה מרגיש שקולכם לא נשמע מספיק או שיש פחות שיתוף או פחות עיסוק בנושאים שאתם מטפלים בהם במצב שקיים בוועדה היום?
יריב לוין: הרי כל הרים שאתה אומר נכונים – בוודאי צריך להביא את השיקולים של מדיניות חוץ וצריך לקחת בחשבון את המידע שלכם יש את הנגישות הבלתי אמצעית אליו וכן הלאה - אבל השאלה היא אם זה לא קורה היום.
יריב לוין: זה לא בהכרח אומר שבמבנה הוועדה הקיים זה לא עובד.
גרי קורן: זה השתפר.
גרי קורן: זה השתפר, אני לא רוצה להגיד שבאופן דרמטי, אבל היו שנים שהיו דיונים שפשוט לא הוזמנו אליהם.
גרי קורן: זה השתפר, הדגשתי שאנחנו מוזמנים היום כמעט לכל דיון, כמו שנאמר פה, גם בסיוע של השר.
גרי קורן: אם יש דיון מספיק חשוב בוועדת החוץ והביטחון אז מצטרף ראש ממ"ד או ראש אגף בכיר אחר וקולנו נשמע.
גרי קורן: יחד עם זאת, אם נכון מה שנאמר פה קודם, שדיוני תת הוועדה לנושאי חוץ הם לא מספיק תכופים, מן הסתם אין מספיק הזדמנויות.
גרי קורן: יש גם נושאים שהם מספיק חשובים ואולי מערכת הביטחון לא עוסקת בהם; גואטמלה הצטרפה למועצת הביטחון – מה אכפת למשרד הביטחון מגואטמלה?
גרי קורן: מבחינתנו, מבחינת סיכול המהלך הפלסטיני שלא הסתיים, גואטמלה פתאום הופכת למדינת וטו שצריך להשקיע בה.
גרי קורן: לא מבחינת אמ"ן, לא מבחינת מוסד, לא מבחינת אף גורם – גואטמלה לא קיימת.
יריב לוין: אתם מקיימים דיונים זירתיים בנושאי חוץ?
יריב לוין: למשל, דיון בנושא מדיניות ישראל כלפי אפריקה נוכח השינויים?
שמואל לטקו: אשמח להעביר לך - - -
יריב לוין: לא, אני רוצה את זה כמידע.
יריב לוין: אני בכלל נזהר מאוד, אני לא מנהל את ועדת החוץ והביטחון, לא מתיימר להתערב לכם.
יריב לוין: זה פשוט כדי להבין.
שמואל לטקו: לוועדת המשנה חוץ יש אג'נדה מאוד גדולה, שבסופו של ר לא מממשים חצי ממה שחושבים לנכון לעשות בתחילת שנה כשיושבים עם יושב ראש ועדת המשנה, בגלל אילוצים טכניים.
שמואל לטקו: זה לא בגלל משהו עקרוני, ואמרתי בראשית ריי שאפשר לעשות שני דיונים בשבוע, אין שום בעיה בעניין הזה.
יריב לוין: אבל זה לא קורה.
עינת וילף: אבל זה לא קורה.
עינת וילף: וגם אם יש דיון על סין או הודו – אז בשנתיים האחרונות היה פעם אחת סין, פעם אחת הודו, פעם אחת - - -
שמואל לטקו: אני לא רוצה להיכנס לזה פה, כבודו של יושב ראש ועדת המשנה במקומו מונח, אני לא אמור לייצג אותו מן הסתם – אבל יש מסגרת שיכולה לעשות את זה.
יריב לוין: אשאל אותך שאלה אחרת, במנותק - - -
עינת וילף: דרך אגב, דיברתי גם יושבת הראש הקודמת של ועדת המשנה וגם היא חושבת שצריך להפריד.
יריב לוין: אין ספק שיש פה הרבה מאוד שאלה פרסונלית.
יריב לוין: יש יושב ראש ועדה ויושב ראש ועדת משנה, שמפעילים יותר או מפעילים פחות, שמים דגש יותר על נושא כזה או אחר.
יריב לוין: אבל בראייה על פני שמונה שנים, עשר שנים, המצב כמו שמתואר כאן, שעשו פעם בשנתיים על נושא והעסק הוא ספורדי, להבדיל ממה שקורה בנושא הביטחון שבו יש מעקב יותר צפוף ויותר מסודר, או שזאת בעיה נקודתית, שאני לא רוצה להיכנס לניתוח למה, אבל היא נכונה לעכשיו ולא הייתה לפני שנתיים ולא לפני ארבע.
שמואל לטקו: היא הייתה גם לפני שנתיים, ארבע, שש ושמונה.
שמואל לטקו: בעיה של דיונים – קראת להם זירתיים, אפשר לקרוא להם גם נושאיים - שהם ממש רק יחסי החוץ של ישראל, כאן אין מיצוי הפוטנציאל.
שמואל לטקו: יש הרבה תלונות במשך השנים, עוד הרבה לפני חברת הכנסת וילף.
שמואל לטקו: הייתה תקופה, לפני חמש שנים בערך, שטומי לפיד זכרונו לברכה היה יושב ראש ועדת המשנה לענייני חוץ, ולא התקיים דיון בערך חצי שנה, כי הוא לא רצה להתעסק.
שמואל לטקו: זאת אומרת, יש את התופעה הזו, היו תלונות ואז זה השתפר.
שמואל לטקו: אני כן אומר, ודיברתי על זה גם עם מירי, היועצת המשפטית, שאני חושב שצריך לעשות יותר בעניין הזה.
שמואל לטקו: צריך אולי למצוא את השיטות – אולי להקים עוד ועדת משנה בתוך סל ועדות המשנה של חוץ וביטחון – לא משנה כרגע איך עושים את זה.
שמואל לטקו: אבל למרות שהמגמה הזאת נכונה לאורך שנים, עדיין רוב הנושאים משלבים, וזה לדעתי גובר.
שמואל לטקו: צריך למצוא את הפתרון בתוך הוועדה ולא, בגלל שזה לא הולך, להוציא את זה פשוט החוצה.
עינת וילף: פניתי גם לחברי כנסת בעבר, כדי שזה לא יהיה רק הפרספקטיבה שלי פה.
עינת וילף: עמירה דותן, שהייתה יושבת ראש ועדת המשנה לענייני חוץ בכנסת הקודמת, לא יכלה להגיע היום אבל ביקשה להעביר את תמיכתה, והיא נחשבת כמי שיחסית מיצתה את פוטנציאל ועדת המשנה, וגם היא אומרת שהמתכונת הזאת היא מתכונת שאינה מספקת.
עינת וילף: פניתי גם לקולט אביטל, והיא ביקשה להקריא פסקה אחת.
עינת וילף: היא אומרת: אני סבורה שהקמת ועדת חוץ מחויבת המציאות, לא רק בגלל שהר קיים כמעט בכל פרלמנט נאור, אלא לגופו של עניין כדי לקיים דיונים רציניים ומקיפים יותר בסוגיות הקשורות למדיניות החוץ הישראלית, קשרים עם מדינות וארגונים אזוריים או בין-לאומיים.
עינת וילף: לפי ניסיוני, היא אומרת, בשנים בהן כיהנתי בכנסת, אם וכאשר קמו ועדת משנה לנושא הזה הן עסקו בעיקר בסוגיות הקשורות להסברה.
עינת וילף: גם במליאה התקיימו דיונים בצורה ספורדית, מקרית ושטחית.
עינת וילף: ברמת הכמות, היא אומרת, עיקרי דיוני ועדת החוץ והביטחון - 80% מוקדשים לנושאי ביטחון, בעצם מכפיפים את מדיניות החוץ לשיקולי הביטחון.
עינת וילף: ברור שלמשרד ביטחון היה מיד מעמד חשוב יותר בתהליך קבלת ההחלטות מאשר למשרד החוץ, ואז התקבלו החלטות ללא התחשבות בהשלכות מדיניות.
עינת וילף: זה כשלעצמו מצדיק הקמת ועדה מיוחדת.
עינת וילף: אני חושב שברור שבישראל הרבה רים קשורים זה בזה, אבל דווקא מה שאתה הצגת, בעיניי, אומר שצריך להפריד.
עינת וילף: מה שקורה זה שברגע שמערבבים את השניים הביטחון גובר.
עינת וילף: לכן כל מה שאתה אמרת בעיניי הוא דווקא הסיבה למה צריך להפריד, כי רק מההפרדה תתחיל להיות עוצמה שווה לשני הרים האלה.
עינת וילף: כבר ישבתי בזמנו גם צחי, גם עם מופז, עם כולם, וכולם מסכימים על הבעיה, כולם מביעים רצון טוב לפתור.
עינת וילף: משהו במבנה אינו מאפשר את הפתרון כי הערבוב מבטיח את עליונות שיקולי הביטחון.
עינת וילף: אגב, אני כן הצבעתי על נושא המרמרה חודש לפני, אבל בנטייה הכללית לעסוק בדיונים הצבאיים, של האם יבואו מימין או משמאל, זה אכן נבלע.
עינת וילף: לכן אני חושבת שכמו שלא מערבבים את משרד החוץ במשרד הביטחון, צריכה להיות ועדה נפרדת לנושאי חוץ מנושאי ביטחון, ועדה יוקרתית, חזקה, כפי שהיא בכל הפרלמנטים בעולם, בעיקר על רקע העלייה בחשיבות נושא החוץ ועם התמיכה של שר החוץ, אני חושבת שזו תהיה החלטה נכונה לקבל כחלק מהפריש-מיש של כל הוועדות בכנסת ה-19.
יריב לוין: יש לך איזה מחקר כזה?
עינת וילף: כן, הממ"מ ישלח לך.
יריב לוין: אחרת אנחנו יכולים לבקש, כבקשה של הוועדה.
עינת וילף: ביקשתי.
עינת וילף: קודם כול, בגלל שאני לא הראשונה אז כבר ב-2002 התבקש המחקר הזה ונעשה מחקר ב-2002.
עינת וילף: ביקשתי מהם לעדכן את זה, לא היה להם מספיק זמן אז הם עשו עדכון מהר של כמה מדינות.
עינת וילף: הם יעשו לקראת הדיון הנוסף מחקר יותר רציני, אבל התוצאה מובהקת.
יריב לוין: יש כאן עוד מישהו שרוצה להתייחס?
שמואל לטקו: משפט אחרון.
שמואל לטקו: גם יושב ראש ועדת המשנה הנוכחי וגם עמירה דותן לא היו חברים, לדוגמה, בוועדת המשנה למודיעין.
שמואל לטקו: ועדת המשנה למודיעין, מבחינה מספרית, עושה הכי הרבה דיונים בוועדת החוץ והביטחון - אותו דיון שספרתי לכם עליו, עם ראש המוסד, לדוגמה, או ראש אמ"ן או ראש השב"כ.
שמואל לטקו: יש לנו אפילו פורום שנקרא ועמ"שיה, שזה שלוש ועדות המשנה הביטחוניות, הוא לא חבר שם ולכן הוא לא יודע שיש את הדיונים האלה.
שמואל לטקו: יכול להיות שחלק מהצעות הפתרון שאחשוב עליהם זה לראות איך משלבים בוועדות החצי-חצי האלה יותר אנשים מוועדת המשנה חוץ, שתהיה להם תמונה יותר כוללת של הרים.
יריב לוין: בסדר גמור, אני אסכם.
יריב לוין: תודה רבה על העלאת הנושא הזה, אני חושב שהוא נושא חשוב.
יריב לוין: אני חושב שיש עוד אלמנט אחד, שגם אותו אנחנו צריכים לשקול בתוך המכלול הזה וזו הסוגיה, שגם ככה אנחנו סובלים ממנה בכנסת, של בעיה במעמדה מצד אחד והיעדר כלי פיקוח מספיקים מהצד השני.
יריב לוין: גם זה משתלב איכשהו לתוך העניין.
יריב לוין: אני חושב שוועדת החוץ והביטחון היא גוף שנהנה בסך הכול מיוקרה רבה, וצריך להיות מאוד זהירים שלא ניצור שתי ועדות שתוצאתן הסופית תהיה שני גופים מוחלשים.
יריב לוין: גם את זה צריך להביא בחשבון.
יריב לוין: אני חושב שברור לגמרי שצריך לעשות שינוי משמעותי בכל היכולת של הכנסת לפקח.
יריב לוין: אני אומר הרבה פעמים שאת זירת הדיון הציבורי הפסדנו לערוצי הטלוויזיה כבר מזמן וכלי פיקוח אין לנו, לכן אנחנו עוסקים כל היום בחקיקה פרטית על שלוחותיה, והלוואי שנצליח להגיע למצב שיהיה יותר מאוזן בהיבט הזה, וגם הוא משפיע.
יריב לוין: כמו שדיברתי בתחילת הדיון, אחרי שנשלים את ההסדרה הטכנית של מה שקשור בעבודת הוועדות באופן כללי, אחרי שאני מתכוון לשבת עם יושב ראש הכנסת ועם יושבת ראש סיעת קדימה, כיושבת ראש הסיעה הגדולה באופוזיציה, וננסה להגיע לאיזושהי טיוטת הצעה שתשלב את מה שמוסכם ורעיונות שאפשר יהיה לדון בהם, ואז נתכנס ונדון בכל הסוגיה כמכלול, גם בשאלה האם אנחנו עושים מהלך כזה של פיצול; ואם כן, האם מאחדים לתוכו רים אחרים ואיך בכלל בונים את המבנה הזה.
יריב לוין: אני אומר מראש שצריך לעשות פה עבודת לובינג, כי אפשר הרי לעשות ברוב קואליציוני כל מיני רים, אני חושב שאת זה אסור בשום פנים ואופן לעשות ברוב קואליציוני.
יריב לוין: אלה החלטות שצריך לקבל בהסכמה.
יריב לוין: עד היום הצלחנו בתקנון מקיר לקיר, מהראשון ועד לאחרון.
יריב לוין: אני מקווה שנוכל להמשיך.
עינת וילף: בעצם לרשם הסיעות?
יריב לוין: כן, אני מקווה שנוכל להמשיך בכיוון הזה, כדי להגיע להחלטה שתהיה בהסכמה מאוד רחבה ואפשר יהיה להחיל אותה, אני מניח אותה, מהכנסת ה-19.
יריב לוין: אני לא רואה מצב שזה ייעשה עוד בקדנציה הזאת, אבל אם תהיה הסכמה אחרת אז גם זה בוודאי אפשרי.
יריב לוין: אני מניח שנידרש לעניין הזה שוב בעד מספר חודשים, כשנגיע לנקודה הרלוונטית.
יריב לוין: אני רוצה להודות לכולם ואני נועל את הישיבה.
זאב אלקין: אני פותח את הישיבה של ועדת הכנסת.
זאב אלקין: על סדר-היום שתי סוגיות: 1.
זאב אלקין: הרכב הוועדה המשותפת לוועדת חוץ וביטחון וועדת הכספים לתקציב הביטחון; 2.
זאב אלקין: הוספת ממלאי מקום קבועים בוועדת הכספים ובוועדת חוקה, חוק ומשפט, לפי בקשת יושב-ראש סיעת רע"מ תע"ל.
זאב אלקין: אני אתחיל בסעיף הראשון.
זאב אלקין: כידוע, ועדת תקציב הביטחון מורכבת מחמישה נציגים מוועדת חוץ וביטחון וועדת הכספים.
זאב אלקין: לפני כמה חודשים שני חברים בוועדת הכספים הפסיקו להיות חברים בוועדת הכספים, ולכן הם לא יכולים לתפקד בוועדת תקציב הביטחון.
זאב אלקין: היושב-ראש הקבוע הפנה את תשומת לבה של ועדת הכספים לחסר.
זאב אלקין: הייתה טעות: יושב-ראש ועדת כספים הוציא לפני חודש מכתב ישירות לוועדת חוץ וביטחון, ולא לפה.
זאב אלקין: אז כולם היו בטוחים שהליך ההחלפה הושלם, אבל אתמול – כשרצו לכנס את הוועדה – התברר ששני חברים עוד לא הוחלפו.
זאב אלקין: יושב-ראש ועדת הכספים דיבר איתי ותיקן את עצמו, והעביר לי הבוקר את הבקשה שהוא העביר קודם לשם.
זאב אלקין: הוא מבקש מאיתנו להחליף שני חברים: במקום חברת הכנסת שלי יחימוביץ תכהן חברת הכנסת עינת וילף, במסגרת ההסכמים שהיו בזמנו בין סיעת העצמאות לסיעת העבודה לאחר הפילוג; ובמקום חבר הכנסת אמנון כהן יכהן חבר הכנסת יצחק וקנין.
זאב אלקין: אלה שני החילופים בוועדת תקציב הביטחון.
זאב אלקין: אני מביא את העניין הזה להצבעה.
זאב אלקין: מי בעד לאשר את הבקשה של יושב-ראש ועדת הכספים?
זאב אלקין: בעד ההצעה לשינויים בהרכב ועדת תקציב הביטחון – פה אחד
זאב אלקין: יש עוד בקשה על שולחן ועדת הכנסת בעניין ועדת תקציב הביטחון, בקשה שלי כיושב-ראש סיעת הליכוד.
זאב אלקין: אני ביקשתי להוסיף ממלא-מקום בוועדת תקציב הביטחון מטעם סיעת הליכוד.
זאב אלקין: יש לנו שם שלושה חברים קבועים, והיות שלא ניתן להכניס לשם ממלאי-מקום זמניים, ביקשנו להוסיף ממלא-מקום אחד קבוע, את חבר הכנסת ציון פיניאן, שהוא חבר קבוע בוועדת הכספים.
רוברט אילטוב: לישראל ביתנו יש חבר?
זאב אלקין: ההרכב של ועדת תקציב הביטחון הוא זה: חבר הכנסת שאול מופז הוא היושב-ראש, יש נציג אחד מקדימה, שלושה לליכוד, אחד לישראל ביתנו, אחד לש"ס, אחד לאיחוד לאומי ואחד לסיעת עצמאות.
נסים זאב: מי מש"ס?
זאב אלקין: יצחק וקנין.
זאב אלקין: הוא מטעם ועדת הכספים.
נסים זאב: אז אני מטעם ועדת חוץ וביטחון.
זאב אלקין: לא אני קובע את זה.
זאב אלקין: נסים, את זה תסדרו בתוך הסיעה.
זאב אלקין: קובעים את זה - - -
אברהם מיכאלי: היה אמנון כהן.
זאב אלקין: היה אמנון כהן מטעם ועדת כספים, ויכול להחליף אותו רק חבר מטעם ועדת כספים – או אזולאי או וקנין.
אברהם מיכאלי: נסים, נדון בזה בסיעה.
אברהם מיכאלי: אם אתה חושב שצריך להתחלף איתו, תתחלף איתו.
זאב אלקין: אם אין מי שרוצה להוסיף על זה, אני מביא להצבעה את הבקשה להוסיף לוועדת תקציב הביטחון ממלא-מקום מטעם סיעת הליכוד, את חבר הכנסת ציון פיניאן.
זאב אלקין: בעד ההצעה להוסיף את חבר הכנסת ציון פיניאן לממלא-מקום בוועדת תקציב הביטחון – פה אחד
זאב אלקין: סעיף ב' בסדר-היום הוא בקשה של סיעת רע"מ-תע"ל.
זאב אלקין: לסיעה יש חבר בוועדת חוקה, חוק ומשפט וחבר בוועדת כספים.
זאב אלקין: הם מבקשים להוסיף ממלא- מקום קבוע לחבר בוועדת כספים וממלא-מקום קבוע לחבר בוועדת חוקה, חוק ומשפט.
זאב אלקין: חבר הכנסת טיבי, הכוונה היא שחבר הכנסת טלב אלסאנע יהיה ממלא-מקום בוועדת חוקה, חוק ומשפט, ואתה תהיה ממלא-מקום בוועדת כספים?
אחמד טיבי: חלום חיי הוא להיות ממלא-מקום של טלב אלסאנע איפשהו.
זאב אלקין: המשמעות של זה היא שמוסיפים - - -
רוברט אילטוב: אני שמעתי מדודו רותם שלא רק הסיעה הזו לא מגיעה, גם סיעות אחרות לא מגיעות לדיונים.
זאב אלקין: אז אולי כשתמנה ממל- מקום - - -
אברהם מיכאלי: שדודו לא ישמיץ.
אברהם מיכאלי: שיבוא לוועדות אחרות לראות מי מגיע באופן קבוע.
אברהם מיכאלי: זה ההרכב הגרוע של הכנסת, של איך שהיא מתפקדת פה.
רוברט אילטוב: אני בוועדת כלכלה באופן קבוע.
אברהם מיכאלי: אז אתה לא מגיע לוועדות אחרות.
אברהם מיכאלי: זו בדיוק הבעיה: אתה לא יכול להיות בארבע ועדות בחצי שעה.
זאב אלקין: אני אסביר, חברים.
זאב אלקין: בשונה מוועדת חוץ וביטחון או מוועדת תקציב הביטחון, אין לזה שום משמעות אמיתית, כי כל חבר סיעה יכול להיכנס ולהצביע במקום חבר קבוע.
זאב אלקין: מדובר בעיקר בצעד סמלי ובעדכון.
זאב אלקין: ממלא-מקום מקבל עדכון שוטף מהוועדה בענייניה, וזה פוטר אותו מהצורך לעקוב אחרי סדר-היום שמתפרס באינטרנט.
אחמד טיבי: זה היתרון.
זאב אלקין: והתמונה שלו מתנוססת באתר הוועדה.
נסים זאב: יש כאלה שלא מזהים אותם בתמונות, כי אלה תמונות מלפני 30 שנה.
זאב אלקין: אם מחפשים, יש גם רשימה.
זאב אלקין: אבל תמונות רואים מיד.
זאב אלקין: אני בעד לכבד את הבקשה של סיעת רע"מ-תע"ל.
זאב אלקין: חברים, אני מביא לאישור את הבקשה של סיעת רע"מ-תע"ל להוספת שני ממלאי-מקום קבועים.
זאב אלקין: בעד הבקשה של סיעת רע"מ-תע"ל – פה אחד
זאב אלקין: אני סוגר את הישיבה.
זאב אלקין: תודה רבה לכל החברים.
יריב לוין: בקשת רביזיה של חבר הכנסת אחמד טיבי על החלטת ועדת הכנסת בדבר טענת נושא חדש בהצעת חוק נציגי לשכת עורכי הדין לוועדת המינויים לנושאי משרה שיפוטית (תיקוני חקיקה), התשע"ב-2011 (פ/3506/18), הנדונה בוועדת החוקה, חוק ומשפט.
אחמד טיבי: אדוני היושב ראש, נפלה טעות בדף שחולק.
אחמד טיבי: לא כתוב שבקשת הרביזיה היא של חבר הכנסת טיבי, ולכן אני מבקש לדחות את הישיבה.
יצחק הרצוג: והרצוג.
אחמד טיבי: והרצוג.
אחמד טיבי: אני מבקש לדחות את הישיבה.
יריב לוין: בקשתך נדחתה.
אחמד טיבי: בקשתי נדחתה, תודה רבה.
יואל חסון: אפשר רביזיה על ההחלטה - - -
יריב לוין: לא, כי לא הייתה הצבעה.
יריב לוין: אם אנחנו כבר רוצים לדייק אז בואו נלך עד הסוף.
אחמד טיבי: אדוני היושב ראש, התקיימה הצבעה על נושא מהותי שהעלינו חבר הכנסת הרצוג ואנוכי.
אחמד טיבי: על סמך מה שאמרה המשנה ליועץ המשפטי לממשלה המצב שנוצר הוא חוק חדש – כך היא אמרה.
אחמד טיבי: מבחינת הפירוש שלה הממשלה היא נגד החוק החדש.
אחמד טיבי: ההצבעה שנערכה הראתה 9 נגד נושא חדש, ו-7 בעד.
אחמד טיבי: לכן ביקשתי לעשות רביזיה בתקווה שאנשים עם מצפון - -
יריב לוין: חבר הכנסת זאב, חבר הכנסת טיבי דיבר על אנשים עם מצפון, והנה הופעת כאן.
נסים זאב: אנשים או נשים?
יריב לוין: אנשים.
יריב לוין: אז קיבלת מחמאה מידי חבר הכנסת טיבי בתיאום מושלם.
אחמד טיבי: אתה נכנסת באקראי בדיוק כשדיברתי על עניין המצפון.
יריב לוין: חבר הכנסת טיבי, שום דבר לא מקרי.
יריב לוין: בקואליציה הזאת אפילו זה מתוזמן ומכוון.
אחמד טיבי: אני מבקש להצביע, אדוני.
יריב לוין: תודה רבה, רבותיי.
יריב לוין: מי שבעד בקשת הרביזיה מצביע "בעד" - -
יוחנן פלסנר: אני גם רוצה רשות דיבור.
יריב לוין: רביזיה, יוחנן, נו, באמת.
יריב לוין: ברביזיה אין - - - מי בעד בקשת הרביזיה – מצביע בעד.
יריב לוין: מי שנגד – כמובן, מצביע נגד.
יריב לוין: בעד – 5
יריב לוין: נמנעים – אין הבקשה לא נתקבלה
דב חנין: מוסרית אני בעד הבקשה, אבל אין לי זכות הצבעה.
יריב לוין: 5- בעד, 7- נגד, אין נמנעים.
יריב לוין: הנושא חוזר לוועדת החוקה, חוק ומשפט.
יריב לוין: הנושא הראשון על סדר היום: בחירת ממלא מקום ליושב-ראש הכנסת בעת היעדרו מן הארץ.
יריב לוין: יש פנייה של מזכירת הכנסת, לפיה יושב-ראש הכנסת עתיד לצאת את גבולות המדינה ביום כ"ב בטבת התשע"ב, 17.1.12, ולשוב ארצה ביום כ"ז בטבת התשע"ב, 22.1.12.
ירדנה מלר-הורוביץ: אירלנד - הוא הוזמן לביקור בפרלמנט.
יריב לוין: ויושב-ראש הכנסת ממליץ בפני ועדת הכנסת, כי את מקומו ימלא סגן יושב-ראש הכנסת, חבר הכנסת יצחק וקנין.
יריב לוין: הצבעה בעד הבקשה – פה אחד נגד – אין נמנעים – אין הבקשה אושרה.
יריב לוין: נעבור לנושא: קביעת ועדות לדיון בהצעות חוק הבאות:
יריב לוין: הצעת חוק עבודת נשים (תיקון - זכות להיעדר מעבודה בעת שירות מילואים של הבעל), התשע"א-2011, של חבר הכנסת איתן כבל וקבוצת חברי כנסת.
יריב לוין: המלצת הלשכה המשפטית היא להעביר את ההצעה לוועדת העבודה, הרווחה והבריאות.
יריב לוין: נשמעה הצעה להעביר את ההצעה לוועדת החוץ והביטחון.
יריב לוין: יושב-ראש ועדת העבודה מבקש להעביר את ההצעה אליו – אני מבין שכך סוכם גם עם חבר הכנסת כבל, וזה גם המקום הטבעי, לפיכך אני מציע להעביר את ההצעה לעבודת העבודה והרווחה.
יריב לוין: אני מבין שזה גם מה שחבר הכנסת כבל ביקש.
יריב לוין: מי בעד להעביר לוועדת העבודה והרווחה?
יריב לוין: ההצעה השנייה: 7.
יריב לוין: הצעת חוק שירות ביטחון (הוראת שעה) (הצבת יוצאי צבא בשירות בתי הסוהר)(תיקון מס' 6), התשע"ב-2011, מ/641.
יריב לוין: המלצת הלשכה המשפטית – להעביר לוועדת החוץ והביטחון.
יריב לוין: היתה הצעה, להביא לוועדת הפנים והגנת הסביבה – כך ביקש גם יושב-ראש ועדת הפנים והגנת הסביבה, וכך אני מציע גם לעשות, אלא אם כן למישהו יש הערות.
יריב לוין: אני עובר לנושא הבא: קביעת ועדות לדיון בהצעות לסדר היום הבאות, וכאן יש לנו רביזיה שביקש חבר הכנסת ניצן הורוביץ לגבי ההצעה לסדר היום בנושא: מחסור בעובדים זרים לענף הבנייה, שהחלטנו להעביר לוועדת הכלכלה.
יריב לוין: חבר הכנסת הורוביץ- - -
דוד רותם: לאן אתה רוצה את זה, ניצן?
ניצן הורוביץ: אני רוצה את זה לעובדים זרים, אצלי.
ניצן הורוביץ: אנחנו עוסקים בזה בצורה מאוד נמרצת, ואחד הנושאים העיקריים שלנו על סדר היום - למעשה, כבר קבוע דיון בעניין הזה בדיוק.
דוד רותם: יש רק בעיה עם זה – אם אתה מעביר את זה לוועדה שאתה יושב בראשה, אתה צריך קודם לעסוק ביתר הדברים.
דוד רותם: אתה לא יכול לקבוע את זה מחר.
ניצן הורוביץ: ממילא התכוונו לעשות דיון בנושא הזה ממש בימים הקרובים.
דוד רותם: אז עזוב את הרביזיה.
יריב לוין: לא, למה?
יריב לוין: אני חושב שהבקשה היא מוצדקת.
יריב לוין: מי בעד לקבל את בקשת הרביזיה של חבר הכנסת ניצן הורוביץ?
יריב לוין: זו הצעה לסדר.
יריב לוין: הצבעה בעד הרביזיה – פה אחד נגד – אין נמנעים – אין הרביזיה אושרה.
יריב לוין: פה אחד בעד – הרביזיה אושרה, לפיכך מי בעד, בהתאם לבקשת הרביזיה, להעביר את ההצעה לדיון בוועדה לעובדים זרים, שבראשה עומד חבר הכנסת הורוביץ?
יריב לוין: ההצעה השנייה היא בנושא המחסור החמור בעובדים סיעודיים בעידן המסתננים - הצעת חבר הכנסת ישראל אייכלר.
יריב לוין: אני מבין שחבר הכנסת אייכלר מבקש להעביר לוועדת הפנים והגנת הסביבה?
ישראל אייכלר: כי הבעיה היא באשרות שלא נותנים לאנשים האלה, זה עניין מובהק של משרד הפנים, ולכן ביקשתי ועדת הפנים, כי נוצר מצב שאנשים לא מקבלים אשרות, עושים להם צרות, והחולים הסיעודיים סובלים מזה.
ניצן הורוביץ: גם בעניין הזה, זה דבר שהוועדה שלנו מטפלת, וזה אפילו פרויקט שלי יחד עם יושב-ראש הכנסת, שאנחנו מעלים הצעה ומקיימים בה דיונים שוטפים, לאפשר לחלק מהמסתננים להשתלב בעבודות כמו שחבר הכנסת אייכלר מציע, לכן גם בעניין הזה, אם חבר הכנסת אייכלר יסכים, אני אסכים לקיים דיון מיוחד בעניין הזה.
ישראל אייכלר: שיובן נכון – זה לא המסתננים; בגלל המסתננים אי-אפשר להתנכל לעובדים הסיעודיים, בשעה שאלפי אנשים מסתננים נכנסים.
ישראל אייכלר: ההצעה הזאת לא מדברת, לתת למסתננים אישור; הכוונה היא למדיניות של משרד הפנים נגד העובדים הסיעודיים, שעושים להם את המוות כשהם באים לארץ, והם נקשרים אל החולה, אל הזקן, ואחר כך הם רוצים לצאת לחופשה בארצם, ואי-אפשר לחזור.
ניצן הורוביץ: אני עושה על זה דיון מיוחד, ואתה תציג את כל העניין, ונקיים על זה דיון מלא.
ישראל אייכלר: אבל ועדת הפנים היא המוסמכת לגבי משרד הפנים; לא שאכפת לי, שאם יהיה דיון אצלך בנפרד – זה משהו אחר.
ישראל אייכלר: אני מדבר, שההצעה הזאת שהעליתי, שתהיה בוועדת הפנים.
יריב לוין: אגב, יושב-ראש ועדת הכלכלה ביקש להעביר את ההצעה הזו גם אליו, אבל נדמה לי שזה לא רלוונטי בכלל.
יריב לוין: השאלה היא כזאת, חבר הכנסת אייכלר – אולי אפשר לפתור את הבעיה על-ידי כך שנקים ועדה משותפת לשתי הוועדות, ועדת הפנים והוועדה לעובדים זרים, שתדון בעניין הזה יחד.
יריב לוין: אני מציע, חבר הכנסת הורוביץ, ברשותך, אם תוכל לדבר עם חבר הכנסת אמנון כהן, ותסכמו, מי יעמוד בראש הוועדה, וכמה חברים יהיו מכל צד – תנו לי את השמות, ומייד ברגע שנקבל את זה, נקבע את זה.
יריב לוין: אני חושב שזה יהיה הכי נכון והכי טוב, רק אנא נסו לעשות את זה מהר, שלא נעכב את הדיון בנושא הזה.
יריב לוין: לפיכך את הנושא הזה אנחנו דוחים עד שנקבל את ההתייחסות והתשובה מראשי ועדות הפנים ועובדים זרים.
יריב לוין: נביא את זה לדיון בשבוע הבא, כדי שזה לא יתעכב, ואני מקווה שתצליחו עד אז להגיע ביניכם להבנה.
יריב לוין: הנושא השלישי: החלטת היועץ המשפטי לממשלה לסגור את "תיק מרמרה" – הצעת חברי הכנסת יריב לוין ונסים זאב.
יריב לוין: היתה הצעה להעביר לוועדת החוקה, חוק ומשפט או לוועדת הכנסת או לקידום מעמד האשה.
יריב לוין: נדמה לי שלא יכולה להיות מחלוקת, שזה נושא שצריך להידון פה בוועדת הכנסת, אלא אם כן למישהו יש הצעה אחרת.
ניצן הורוביץ: למרות שזה באמת נוגע ליועץ המשפטי לממשלה, אז המקום הוא ועדת חוקה.
דוד רותם: לא, אל תסבכו אותי.
דוד רותם: אני יודע בדיוק למי סגרו את התיק – זה חברי כנסת.
דוד רותם: אחר כך יגידו שאני נלחם באלה ונלחם באלה.
דוד רותם: זה סוגיות של ועדת הכנסת.
דוד רותם: זה סגירת תיק נגד חברי כנסת.
יריב לוין: מי בעד, להעביר את זה לוועדת הכנסת?
יריב לוין: הצבעה בעד – פה אחד נגד – אין נמנעים – אין אושר.
יריב לוין: אני חוזר לנושא השני:
יריב לוין: פניית יו"ר הכנסת בדבר ישיבת הכנסת בט"ו בשבט, לציון מלאת 63 שנים לכינון הכנסת.
ירדנה מלר-הורוביץ: יש פנייה של יושב-ראש הכנסת – ט"ו בשבט הוא יום הולדת הכנסת, נציין השנה מלאת 63 שנים לכינון הכנסת.
ירדנה מלר-הורוביץ: התאריך הלועזי הוא 8 בפברואר.
ירדנה מלר-הורוביץ: אשר על כן, בהתאם לתקנון הכנסת, את ביטול הישיבה הרגילה – זה מה שנדרש כאן אישור הוועדה; לקבוע ישיבה מיוחדת – זה סמכותו של היושב-ראש, והוא ירצה לקבוע אותה ב-15:00, וזאת מהטעמים, שזה יום מיוחד.
ירדנה מלר-הורוביץ: יש כמה טקסים שהם בבחינת עוגן של היום הזה – זה הנטיעות בבוקר, זה ב-12:30 תפילת מנחה בהשתתפות הרבנים הראשיים, ובאמצע, בין הנטיעות לבין תפילת המנחה ועד 15:00, מועד פתיחת המליאה, יהיו מגוון פעילויות, שהן לא בתחום סמכותי, אבל אני יודעת עליהן: היום הזה יהיה בסימן: הכנסת כבית העם, דור לדור יביע אומר.
ירדנה מלר-הורוביץ: במליאה ידברו יושב-ראש הכנסת, נשיא המדינה, ראש הממשלה, ראש האופוזיציה, יושבת-ראש מועצת התלמידים הארצית, אופק הרניק, ולזה מכוונים – דור לדור יביע אומר.
ירדנה מלר-הורוביץ: זו ישיבה מיוחדת, לא רגילה.
נסים זאב: אפשר להעביר ליום שלישי את הצעות החוק?
נסים זאב: מבטלים את המכסה של אותו שבוע?
יריב לוין: בשנים קודמות אנחנו הגענו לסיכום, שאותן ישיבות שהיו כאן בהשתתפות תלמידים וכן הלאה, לא יהוו חלק ממניין ישיבות הכנסת ולא ייכנס לפרוטוקול דברי הכנסת, ויהיה בהם שימוש באולם לצורכי משהו שאפשר לעשות אותו באודיטוריום.
ירדנה מלר-הורוביץ: זו המטרה – זו ישיבה מיוחדת.
ירדנה מלר-הורוביץ: הבקשה כאן של היושב-ראש היא על שני סעיפים שונים בתקנון: בעצם הבקשה, שהוועדה קודם כל תאשר את זה שלא מתקיימת ביום רביעי, ט"ו בשבט, 8 בפברואר, ישיבת כנסת מן המניין, שהיתה אמורה להיפתח ב-11:00 ולהסתיים מתי שסדר היום היה מסתיים – לזה נדרש אישור הוועדה.
ירדנה מלר-הורוביץ: אני כבר מוסרת בהמשך, שזכותו של היושב-ראש לקבוע ישיבה מיוחדת, וזה הוא קובע ב-15:00 כדי לאפשר את טקסי הנטיעות, לאפשר את תפילת המנחה, לאפשר לחברי הכנסת להשתתף במגוון הפעילויות השונות, שתתוודעו אליהן ויודיעו לכם.
ירדנה מלר-הורוביץ: זה אירוע לציון מלאת 63 שנים לכינון הכנסת.
זאב אלקין: מה יהיה באותו שבוע?
ירדנה מלר-הורוביץ: זה תדבר עם יושב-ראש הכנסת – הוא קובע את סדר היום ולא אני; אני יכולה להוציא לפועל את מה שהוא אומר.
ירדנה מלר-הורוביץ: אני מניחה שתשבו ותדברו – תראו, מה יהיה עם חקיקה פרטית וכו'.
ירדנה מלר-הורוביץ: זו בקשת יושב-ראש הכנסת.
נסים זאב: במקום הצעות לסדר, כל הפטפטת שלא יוצא מזה שום דבר, שתהיה רק חקיקה, במגבלה של הסכמה.
ישראל אייכלר: מה אתם זקוקים לאישור הוועדה?
ירדנה מלר-הורוביץ: לביטול הישיבה הרגילה.
זאב אלקין: זה לא סמכות שלנו לאשר או לא לאשר ישיבה מיוחדת – זה סמכות היושב-ראש.
זאב אלקין: אנחנו מבטלים את הישיבה הרגילה ביום רביעי.
זאב אלקין: יש פה שתי שאלות: מעלה חבר הכנסת נסים זאב שאלה, מה קורה עם המכסות ומה קורה עם חקיקה פרטית באתו שבוע, ואני מעלה את זה מהצד השני – האם, כשאני מאשר את זה פה, אני אוטומטית קובע שביום שלישי תהיה חקיקה פרטית, תהיה עם כל ההשלכות על הממשלה, שלא בדקתי- - -
ירדנה מלר-הורוביץ: את סדר היום קובע יושב-ראש הכנסת.
ירדנה מלר-הורוביץ: אני מניחה שהוא יבוא אתכם בדברים כדי לקבל את האישור.
נסים זאב: אפשר לקבל פה המלצה, שבחקיקה הפרטית, כל מה שיש הסמכה של ממשלה, יעלה ביום שלישי?
זאב אלקין: אם זה בהסכמה, אין לי בעיה.
נסים זאב: אתה עכשיו מבטל חקיקה ומכסות של חברים, שאולי מחציתם כן עוברים בהסכמה.
נסים זאב: אני אומר - אני מבקש כהמלצה, להביא את זה לוועדה, ושזה יהיה על דעתך.
יריב לוין: אתה רוצה שנדחה את זה?
זאב אלקין: אני חושב שנכון להצביע על זה.
זאב אלקין: אני מציע שנצביע, תשים רביזיה טכנית שלך, ונבדוק את זה.
זאב אלקין: אני שומע מה החברים רוצים – שביום שלישי תהיה אפשרות להביא חקיקה פרטית בהסכמה – כך מצד אחד, אין אובדן מכסות, ומצד שני, אני לא צריך את הסכמת הממשלה, לבוא ביום שלישי.
ירדנה מלר-הורוביץ: אני התבקשתי רק את זה להביא.
יריב לוין: לא יהיה לך גיוס.
יריב לוין: בהסכמה בין קואליציה לאופוזיציה.